Robert William Duncan

**Robert William Duncan** jr. (født 1948) er en amerikansk biskop. Han er en tidligere anglikansk biskop av Episcopal Church of the United States of America, og deretter fra 2009 til 2014 var han primat for Anglican Church in North America (ACNA).
## Liv og virke
### Bakgrunn
Robert W. Duncan giftet seg 16. august 1969 med Nara Elizabeth Dewar.

Etter å ha gått på *Bordentown Military Institute* fikk Robert Duncan sin *Bachelor of Arts cum laude* fra *Trinity College* i Hartford i 1970, og *Doctor and Master of Divinity honoris causa* fra *General Theological Seminary* i New York City i 1973 (sammen med Gene Robinson), og studerte også skotsk historie ved University of Edinburgh. 

### Prest
Han ble ordinert til diakon den 22. april 1972, og ble ordinert til prest dens 28. oktober 1973. Hans første virke var ved *Chapel of the Intercession* i New York City, ved *Grace Church* i Merchantville i New Jersey, og kort i *Christ Church* i Edinburgh. Fra 1974 til 1978 var han assisterende dekan Storseminaret. Han tilbrakte de neste fire år ved University of North Carolina i Chapel Hill som assisterende kansler. Fra 1982 var han i 10 år rektor for *St. Thomas Parish* i Newark. 

I 1990 var han kandidat til episkopal biskop av Colorado. 

Den konservative biskopen av Pittsburgh, Alden Moinet Hathaway,  gjorde ham til sin kanoniker i 1992 og sin koadjutor i 1995. 
### Biskop av Pittsburgh
Den 13. september 1997 ble Duncan bispeviet av biskopene Edmond Lee Browning, Alden Moinet Hathaway og Peter James Lee og ble utnevnt til etterfølger etter Alden Moinet Hathaway som den syvende biskop av Pittsburgh i *Episcopal Church of the United States of America*.

Duncan ble raskt leder for en gruppe konservative, evangeliske biskoper innenfor *Episcopal Church*. Han kritiserte ordinasjonen av den homoseksuelle samboende biskopen Gene Robinson. Etter at Robinsons valg som biskop ble bekreftet i 2003, uttrykte Duncan, som talsmann for en gruppe konservative biskoper og lekfolk, sin beklagelse på en pressekonferanse. 

I 2004 ble Duncan leder av *Anglican Communion Network*, en teologisk konservativ aksjonsgruppe som tar til orde for en omstilling av anglikanske bispedømmer og prestegjeld.
### Avsettelse
Den 15. januar 2008 hevdet et skriv fra *House of Bishops* at Duncan hadde forlatt kirkens felleskap (*communion*). I et brev datert 14. mars benektet Duncan anklagene mot ham. Den 18. september 2008 ble han av kirkens primas Katharine Jefferts Schori avsatt som biskop.

På det tid Duncan ble avsatt ble han beskrevet som *«probably the top conservative Episcopal bishop in America»*.

### Anglikansk biskop i annen sammenheng
Umiddelbart etterpå ble han biskop i Iglesia Anglicana del Cono Sur de América. Flertallet av bispedømmet hans i Pittsburgh fulgte sin biskop og forlot ææEpiscopal Church of the United States of Americaææ og sluttet seg til *Iglesia Anglicana del Cono Sur de América*. Dermed delte bispedømmet i Pittsburgh seg. Den 7. november 2008 ble Duncan gjenvalgt til biskop av dette nye bispedømme i Pittsburgh, som ble en del av *Anglican Church in North America* (ACNA) i 2009. 

Den 21. juni 2009 valgte biskopene i *Anglican Church in North America* ham til erkebiskop og primas, og dermed leder av denne kirken. Han ble installert 25. juni 2009 i *Christ Church* i Plano i Texas. Konservative anglikanere fra utviklingsland var representert ved seremonien av erkebiskop Benjamin Nzimbi, erkebiskop i den afrikanske anglikanske provins Kenya.

## Referanser